[{"text_idx": "#000000", "text": "Zapla!: podkast soziolinguistikoa Euskaraldiaren harira"}, {"text_idx": "#000001", "text": "Euskaltzaleen Topaguneak eta Euskaraldiak sortu dute EITB podkast atariarentzat Zapla! podkast berria. Hizkuntza ohiturak aldatu eta Euskarazko praktika linguistikoak indartzeko tresna da. Belarriprest eta Ahobizi guztientzat lagungarri izan nahi du produktu berriak, Euskaraldiaren 2022ko leloaaren haritik (\"Hitzez ekiteko garaia da\")."}, {"text_idx": "#000002", "text": "Lehen atala argitaratu da jada eta bertan, portaerak baldintzatzen dituzten egoeren inguruan aritu dira, Gemma Sangines psikologo bilbotarrarekin, estres linguistikoa zer den eta nola eragiten duen aztertzen. Sumisio linguistikoa eta hizkuntza asertibitatea ere aztertu dituzte, eta elkarrizketa egin Juan Ignacio Perez Iglesias EHUko errektore izandakoari, bere bizitzan zehar egindako hizkuntza hautuez."}, {"text_idx": "#000004", "text": "Podkastaren sortzaileek espero dute Euskaraldia igarotakoan ere praktikoa izango dela podkasterako egindako lana, euskaldunen ahalduntze eskoletan, euskaltegietan eta ikastetxeetan, eta TELP tailerretan. Katalanei hartutako kontzeptua da TELP, Taller d'Espai Lingu\u0308istic Personal, norberaren hizkuntza hautuak eroso egiteko formakuntza, estres linguistikoa txikitzeko laguntza."}]